edo
Store norske leksikon,Historie,Verdens historie og samtidshistorie,Afrika,Folkegrupper i Afrika
Edo er en folkegruppe i det sørlige Nigeria, omkring elven Niger. De telte i 2003 cirka 3,7 millioner. Språket tilhører kwa-gruppen i niger-kongofamilien. Den tradisjonelle hovednæringen er jordbruk, med blant annet jams, mais og maniok. De holder også en del husdyr, særlig geiter. Edo grunnla i sin tid kongeriket Benin.
Edo bor i landsbyer som kan ha opp til flere tusen innbyggere, og den politiske organiseringen er basert på landsbyene. Mennene er inndelt i tre alderskategorier, og det er de eldste mennene som utgjør landsbyrådet. Den tradisjonelle religionen, der forfedrenes ånder er viktige, har fått konkurranse av kristendom og islam.Edo er blant annet kjent for sine treskulpturer og sitt kunsthåndverk i bronse. Bronsearbeidene fra Beninriket regnes blant høydepunktene i afrikansk kunst. En stor samling historiske verker ble røvet av Storbritannia i 1897, og de største samlingene finnes fremdeles i Europa. Les mer i Store norske leksikon Nigerias befolkning Nigeria Benin – historisk område i Afrika